Diari Oficial de la Generalitat Valenciana


Sumari del DOGV 1648, del 23-10-1991 (1991/822966)

ORDRE de 20 de setembre de 1991, de les Conselleries d'Agricultura i Pesca, de Cultura, Educació i Ciència, i de Treball i Afers Socials, per la qual es convoca un concurs públic per a premiar projectes de creació de cooperatives, realitzats per alumnat i professorat de centres educatius de nivell no universitari de la Comunitat Valenciana finançats amb fondos públics.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/09/20/(1)/dof/vci/html**

### Dades del document

Número de DOGV
:   1648

Data del DOGV
:   23-10-1991

Secció del DOGV
:   DISPOSICIONS GENERALS

Número del document
:   1991/822966


Data del document
:   20-09-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 20 de setembre de 1991, de les conselleries d'Agricultura i Pesca; de Cultura, Educació i Ciència, i de Treball i Afers Socials, per la qual es convoca un concurs públic per a premiar projectes de creació de cooperatives, realitzats per alumnat i professorat de centres educatius de nivell no universitari de la Comunitat Valenciana finançats amb fons públics.  
El cooperativisme en la Comunitat Valenciana, a més de comptar amb una forta tradició, es presenta avui, en alguns casos, com un mitjà efectiu per a pal·liar el problema de l'atur i impulsar l?economia.  
D'altra banda, el món educatiu, cada vegada més conscient de la necessitat de facilitar a l'alumnat instruments d'inserció sòcio-laboral, troba en "l'educació per a la cooperació" un mitjà de facilitar activitats emprenedores.  
Finalment, els principis cooperatius de solidaritat, ajuda mútua, convivència, etc... són, en una societat democràtica com la nostra, la base en què s'han de fonamentar les relacions, interhumanes a tots els nivells.  
Tot això ha fet que les conselleries d'Agricultura i Pesca; de Cultura, Educació i Ciència; i de Treball i Afers Socials de fa Generalitat Valenciana, hagen dut a terme successives campanyes, entre els centres escolars, de conscienciació sobre el cooperativisme; campanyes que han tingut una resposta important per part d'aquests i que han estat positives en la contribució a fer més fàcil la transició del jove de l'escola a la vida activa.  
Per tot això, i fent ús de les facultats que ens confereix l'article 35 de la Llei 5/1983, del 30 de desembre, de Govern Valencià,  
ORDENEM:  
Primer  
Convocar un concurs públic de projectes de creació de cooperatives al qual poden presentar-se grups d'alumnes, coordinats per professorat, de centres d'ensenyament no universitari de l?àmbit de la Comunitat Valenciana finançats amb fons públics.  
Segon  
Aprova r les bases que regiran l'esmentat concurs i el model de sol·licitud, les quals s'inclouen en els annexos I i II d'aquesta ordre.  
Tercer   
Establir 6 premis de 200.000 PTA i 10 premis de 100.000 PTA. El que suposa un total de 2.200.000 PTA. L'import dels premis es consignarà en la línia de subvenció 411/001/91 del capítol IV del programa 322/10 de l?exercici econòmic de 1991.  
DISPOSICIONS FINALS  
Primera  
Facultem la Direcció General de Centres i Promoció Educativa per tal que, en l'àmbit de les seues competències, adopte les mesures necessàries per al compliment d'aquesta ordre i resolga totes les incidències que se'n podran plantejar en la interpretació i execució.  
Segona  
Aquesta ordre entrarà en vigor a l?endemà de la publicació en el Diari Oficial de la Generalitat Valenciana.  
València, 20 de setembre de 1991.  
El Conseller de Treball i Afers Socials,   
MARTIN SEVILLA I JIMENEZ   
El Conseller d'Agricultura i Pesca,   
LLUIS FONT DE MORA I MONTESINOS  
El Conseller de Cultura, Educació i Ciència,  
ANDREU LOPEZ I BLASCO  
ANNEX I  
Primera  
L'objectiu d'aquest concurs és fomentar l?esperit cooperatiu, la iniciativa i la creativitat emprenedora de l'alumnat i del professorat de nivell no universitari de la Comunitat Valenciana, i oferir la fórmula cooperativa com a possibilitat real en acabar els estudis.  
Segona   
Els projectes de creació de cooperatives s'hauran de presentar per grups d'alumnes, en número no inferior a 6, de centres de nivell no universitari, i coordinats per un/a o més professors/es.  
Tercera  
Els treballs seran inèdits i no hauran estat premiats, anteriorment, en altres concursos.  
Quarta   
L'import dels premis, a nom de la persona que expressament hi conste com a responsable, s'ingressarà en el número del compte que, amb aquesta finalitat, es facilitarà.  
Cinquena  
Per a participar en el concurs caldrà estar matriculat en un centre públic o privat concertat d'ensenyament no universitari de la Comunitat Valenciana. En el cas dels coordinadors/es, es requerirà ser professor/a en actiu del centre. També podran presentar-se equips formats per membres de dos o més centres.  
Sisena  
Els/les sol·licitants que opten al concurs hauran de presentar instància, d'acord amb l'annex II d'aquesta ordre, adreçada a la Conselleria de Cultura, Educació i Ciència, Direcció General de Centres i Promoció Educativa, Servei Promoció Educativa, Avda. Campanar, 32 46965 València o a la Conselleria de Treball i Afers Socials, Direcció General d'Ocupació i Cooperació, IPFC, avda. Baró de Càrcer, 36, 5é; bé directament o a través dels seus serveis territorials, els centres d'informació de l?Oficina d'Informació, Iniciatives i Reclamacions de la Generalitat Valenciana, o mitjançant qualsevol de les formes establertes en l'article 66 de la Llei de Procediment Administratiu.  
Setena  
Juntament amb les instàncies caldrà presentar, en exemplar duplicat, la documentació següent:  
a) Certificat de la direcció del centre en què s'acredite que l'alumnat que presenta el projecte està matriculat en el centre i que el professorat que ho coordina està en actiu en aquest centre.  
b) Descripció del projecte, en què caldrà incloure, almenys:  
1. Tipus de cooperativa i raons de l?elecció.  
2. Activitat de la cooperativa.  
3. Situació actual del mercat i perspectiva de futur.  
4. Recursos de l?entorn que s'utilitzaran.  
5. Estudi econòmic i de viabilitat.  
6. Procés de creació de la cooperativa.  
Vuitena  
El terme de presentació dels treballs serà de 45 dies naturals contats a partir del dia següent al de la publicació de la present ordre.  
Novena  
Els treballs tindran una extensió mínima de 25 folis i un màxim de 50, escrits a màquina i a doble espai. Es presentarà un resum del projecto amb una extensió de 2 folis.  
Desena  
La valoració dels projectes la farà una comissió integrada per:  
President: el Director General d'Ocupació i Cooperació,  
Vocals:  
- la Cap del Servei de Promoció Educativa,  
- el Director de l?Institut de Promoció i Foment del Cooperativisme,  
- el Director de l?Institut de Cooperativisme Agrari Valencià,  
- un/a representant de la Cambra de Comerç de València,  
- un/a representant de l?IMPIVA,  
- tres representants del moviment cooperatiu nomenats per la Confederació de Cooperatives de la Comunitat Valenciana,  
- un/a representant de l?Institut Valencià de la Joventut,  
- un representant del Programa Transició, que farà de secretari.  
Onzena   
La resolució definitiva del concurs per part del Director General de Centres i Promoció Educativa es publicarà en Diari Oficial de la Generalitat Valenciana.  
Dotze  
A l?hora de valorar i avaluar els projectes es tindran en compte els apartats següents:  
- grau d'adequació a l?entorn: 3 punts  
- innovació en l'aplicació de la fórmula cooperativa: 5 punts  
- creativitat de la idea: 5 punts  
- viabilitat societària i econòmica: 5 punts  
- implicació del centre i d'altres organismes: 2 punts  
Total: 20 punts  
Tretze  
Els treballs seleccionats quedaran en propietat de les conselleries convocants, les quals podran fer-ne ús i publicar-los si així ho consideren convenient.  
Catorze  
Els components dels equips premiats que desitgen posar en marxa el projecte de cooperativa comptaran amb la col·laboració de les conselleries d'Agricultura i Pesca; de Cultura, Educació i Ciència; i de Treball i Afers Socials, que donaran suport i facilitaran els contactes necessaris amb aquesta finalitat.  
Quinze  
Els projectes presentats que no resulten premiats disposaran de 6 mesos per a ser retirats de la Conselleria de Cultura, Educació i Ciència . Una vegada transcorregut aquest termini s'arxivaran.  
ANNEX II  
Model de sol·licitud d'ajuda per a projectes de creació de cooperatives  
Sr/a   
com a representant de   
 ,  
EXPOSE:  
Que una vegada convocat el concurs públic de projectes de creació de cooperatives mitjançant l?Ordre de data ,  
hi concórrec amb aquest projecte.  
Que, amb aquesta finalitat, hi adjunte la documentació següent:  
a) Original i còpia del projecte.  
 ,  
 ,  
 ,  
Per tot això, demane participar en el concurs i accepte les bases que s'inclouen en l'ordre.  
Sig.:  
 , de de 1991.  
IL·LM. SR. DIRECTOR GENERAL DE CENTRES I PROMOCIO EDUCATIVA DE LA CONSELLERIA DE CULTURA, EDUCACIO I CIENCIA  
IL·LM. SR. DIRECTOR GENERAL D'OCUPACIO I COOPERACIO DE LA CONSELLERIA DE TREBALL I AFERS SOCIALS


Còpia Permalink ELI